હિન્દુ ભાયડાઓએ મૂળમાં ૧૧૨ વરસ અને સંઘની સ્થાપના પછી ૯૩ વરસ શેનું ચિંતન-મનન કર્યું હતું, શેની સાધના કરી હતી અને કયા પૌરુષની ઉપાસના કરી હતી કે જ્યારે વિચારને સાકર કરવાનો મોકો મળ્યો ત્યારે નામબદલી કે ધોલધપાટથી વધુ કરવા માટે તેમની પાસે કોઈ કામ જ નથી? જરાક શાંત ચિત્તે અને પ્રામાણિકતાપૂર્વક વિચારવું જોઈએ કે સો વરસની સાધના પછી ગાંધીજીના ભારતીય રાષ્ટ્રવાદ સામે હિન્દુ રાષ્ટ્રવાદનું સ્વરૂપ કેવું છે? નથી તો શા માટે નથી? છે તો ક્યારે પ્રગટ કરવાનું છે?